UNDE EȘTI TU, ȚEPEȘ DOAMNE? 


Guverne vin și trec ca apa, 
Parlamentari se duc pe rând, 
De-o viaţă — dusă-n libertate — 
Românul e mereu flămând. 


Țoţi cei ce vin ca trepădușii, 
În vorbe-aduc promisiuni, 
lar tu rămâi în rama ușii, 
Imbrobodit doar cu minciuni. 


Meșteșugit, cu importanţă, 

iti jură că sunt cei mai buni, 
Când se înfruntă-ntre partide, 
E ca la casa de nebuni. 


Îi doare-n cot de neam și ţară, 
De amărât pensionar, 

lar a spera în vremi mai bune 
E, parcă, astăzi, în zadar. 


Spectacol-circ în plină vară, 
Murind speranța pentru noi, 
lar balamucul dat în ţară 
E-ntre ciocoii vechi și noi. 


Văzând spectacolul argotic, 
De scârbă naţia-i cuprinsă 
Către aleși ce ne-au adus, 
lar, la străini, cu mâna-ntinsă. 


De-aceea, azi mă-ntorc în vreme, 
Stimaţi colegi, stimate doamne, 

La un demiurg strigând dreptatea, 
In “Unde ești tu, Țepeș Doamne?” 


Te cheamă naţia, Draculo, 

Te cheamă, azi, românii mei, 

Vin” de ne scapă, Țepeș Doamne, 
De hoți, pungași și de mișei! 


AUREL DOMIDE-ŞĂNȚANU 


CA LA NOI, LA NIMENI 


Când moartea a venit, bățoasă, 
Să secere ce-avea în plan, 

La noi, n-a folosit o coasă, 

Ci-o seceră și un ciocan! 


LEGEA PĂDURII 


În pădurea de sub deal, 
În obștescul tribunal, 

Au venit, s-au adunat, 
Pe-nserat, 

Animalele-n puhoi 

Ca să vadă un vulpoi 
Magistrat de vremuri noi, 
Ce avea la protocol 

Trei procese pe un rol: 
Unul c-un dulău 

Fioros și rău, 

Ce-a mușcat pe mulţi 
Desculţi, 

Altul cu o javră ce-a furat 
Oase de la stat, 

Ultimul c-un bou sadea, 
Ce-a avut o slujbă grea, 
Pân' ce omul a adus 

Ca să are, un tractor, 

lar pe bou, acum, în plus, 
L-a-ndreptat spre abator. 
Matahala de dulău 

S-a jurat 

Că a fost întărâtat, 

Deci, cei vinovaţi 

Sunt chiar cei mușcaţi, 
După care-a mârâit 
Îndâriit, 

Și-a scos colții, a rânjit 
Și-a lătrat 

Până ce l-au anunţat 

Că el e nevinovat. 

Sfătuit fiind, se pare, 
Javra-a zis că-i o eroare, 
Și s-arate că nu minte, 
Noi dovezi vrea să prezinte 
Și a dat un plic; și-ndată 
A fost scos basma curată. 
Doar pe boul greu muncit 
L-a întors, l-a răsucit, 
Cu-ntrebări l-a sufocat 
Și-n final, a câta oară, 
Dup-o lege ancestarlă, 
Boul a fost anunţat 

Că procesu-i amânat. 
Morala: 

Pentru mulţi, și-n noua eră, 
Legea-i tot o barieră, 
Peste care sar dulăii, 

Că ei au un stil impus, 
Pe sub care trec căţeii, 
Pentru ei fiind prea sus, 
lar în faţa-i, și-n zadar 
Stau şi-așteaptă boii, doar. 

